ఆరాధన (1962 సినిమా)

ఆరాధన 1962 లో వి. మధుసూదనరావు దర్శకత్వంలో జగపతి పిక్చర్స్ పతాకంపై వి. బి. రాజేంద్రప్రసాద్ నిర్మించిన సినిమా. ఇందులో అక్కినేని నాగేశ్వరరావు, సావిత్రి, జగ్గయ్య ప్రధాన పాత్రధారులు. బెంగాలీ నవల సాగరిక ఆధారంగా ఈ సినిమా రూపొందింది.

పాత్రలు-సాంకేతిక వర్గం
 పాత్రధారులు: అక్కినేని నాగేశ్వరరావు, సావిత్రి, జగ్గయ్య, రేలంగి, గిరిజ, రాజశ్రీ, రీటా, డా.శివరామకృష్ణయ్య, ఎల్.విజయలక్ష్మి, రాజారావు, లక్ష్మి, మహంకాళి వెంకయ్య, గుమ్మడి వెంకటేశ్వరరావు - హాస్పిటల్ ఫాదర్, నాగయ్య - నాగేశ్వరరావు తండ్రి, మాస్టర్ హేమంత్ కుమార్, కె.యస్.రెడ్డి, రాజేశ్వరి, ఝాన్సీ, రాజరత్నం, జానకి, నిర్మల, వీరభద్రరావు, జగన్నాధరావు
 కథామూలం: సాగరిక (బెంగాలీ చిత్రం)
 మాటలు: నార్ల చిరంజీవి, ఆచార్య ఆత్రేయ
 పాటలు: నార్ల చిరంజీవి, ఆచార్య ఆత్రేయ, శ్రీశ్రీ, ఆరుద్ర, కొసరాజు రాఘవయ్య
 నేపథ్యగాయకులు: సుశీల, జానకి, స్వర్ణలత, ఘంటసాల, పిఠాపురం నాగేశ్వరరావు
 ఛాయాగ్రహణము: సి. నాగేశ్వరరావు ; సహాయకులు: ఎం.చంద్రశేఖర్, ఒ.ప్రభాకర్, ఎస్.వెంకటరత్నం
 నిర్మాతలు: రంగారావు, వి.బి.రాజేంద్రప్రసాద్
 దర్శకత్వం: వి. మధుసూదనరావు

పాటలు

సినిమా విశేషాలు
ఈ సినిమా కథా నాయకుడు: అక్కినేని నాగేశ్వరావు: అప్పటికే నాగేశ్వరావు రొమాంటిక్ కథానాయకుడిగా అగ్ర స్థానంలో ఉన్నారు. ఆరాధన చిత్రంలోని కథానాయకుడు అంధుడు. దాన్ని అభిమానులు స్వీకరిస్తారా?,,,,, అని సందేహించారు. కథలో బలం వున్నందున చివరికి ఒప్పుకున్నారు. ఈ సినిమాలోని పాట ఒకటి "శ్రీ శ్రీ        (శ్రీ రంగం శ్రీనివాసరావు ) వ్రాశారు. అది నాహృదయంలో నిదురించె చెలీ .... భావోద్వేగ గీతాల రచయితగా ముద్ర పడ్డ శ్రీ శ్రీ ఈ పాటను వ్రాసారంటే అప్పట్లో ఎవరూ నమ్మలేదు. అప్పట్లో శ్రీ శ్రీని ఎవరో ఆట పట్టించడానికి నీహృదయంలో నిదురించే చెలి ఎవరు అని ప్రశ్నించగా శ్రీ శ్రీ కమ్యూనిజం అని అన్నారని చాల మంది చెప్పుకున్నారు. ఆ పాట ఈ నాటికి తెలుగు వారి హృదయాలలో నిలిచే ఉంది. అత్యంత ప్రజాదరణ పొందిన ఈ సినిమాకు ఖర్చు పెట్టినది కేవలం రెండు లక్షల రూపాయలు మాత్రమే.

మూలాలు
 సి.హెచ్.రామారావు: ఘంటసాల 'పాట'శాల అను పాటల సంకలనం నుంచి.
 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాదు - (చల్లా సుబ్బారాయుడు సంకలనం ఆధారంగా)

బయటి లింకులు
 యూ ట్యూబ్ లో ఆరాధన పూర్తి సినిమా.

అక్కినేని నాగేశ్వరరావు నటించిన సినిమాలు
1962 తెలుగు సినిమాలు
జగ్గయ్య నటించిన సినిమాలు
సావిత్రి నటించిన సినిమాలు
రేలంగి నటించిన సినిమాలు
నాగయ్య నటించిన సినిమాలు
గుమ్మడి నటించిన చిత్రాలు